**Handicaprådet i Albertslund Kommune inviterer til dialogmøde med overskriften:**

# Mennesker med handicap  - har også ret til at arbejde

I Albertslund Kommunes Handicappolitik står bl.a. at Albertslund Kommune vil være et godt forbillede for rum­melighed på arbejdsmarkedet. Samtidig har kommunen fokus på, at personer med handicap kan blive på arbejdsmarkedet.

Hvordan gør vi så? Hvordan får vi mennesker med handicap i arbejde? Hvem kan være behjælpelig? Hvilke barrierer skal nedbrydes? Er virksomhederne klar til at løfte opgaven og støtte op omkring at få mennesker med handicap i arbejde?

Kom og hør tre spændende og inspirerende oplæg fra foredragsholdere, som vil berøre emnet fra forskellige vinkler – og deltag i den efterfølgende dialog. Oplægsholderne er:

* Lea Munk Staugaard, politisk konsulent fra Danske Handicaporganisationer. Fortæller om muligheder og begrænsninger i lovgivningen og hvordan det politiske fokus bør være, når det gælder om, at få mennesker med handicap i arbejde.
* Nina Stokholm, projektleder og Katrine Ibsen Larsen, projektkoordinator fra Dansk Handicap Forbund. Fortæller om, hvilke barrierer der findes for mennesker med handicap i forhold til at komme ud og være en aktiv del af arbejdsmarkedet. De tager udgangspunkt i en analyse lavet på baggrund af bl.a. interview med virksomheder.
* Claus Bergman Hansen, projektleder og virksomhedskonsulent fra Landsforeningen LEV. Fortæller om opgaven med at få førtidspensionister i arbejde – hvilke typer af handicap taler vi om og hvilke virksomheder kan disse personer arbejde i?

**Tid & Sted**

Dialogmødet afholdes tirsdag den 25. oktober 2016 kl. 17 – 20

i kantinen på Albertslund Rådhus, Nordmarks Alle, 2620 Albertslund

Der vil blive serveret sandwich, frugt og drikkevarer. Derfor vil tilmelding være nødvendig. Tilmelding skal ske til Carina Kofoed, på e-mail: carina.kofoed@albertslund.dk eller tlf. 43 68 65 51. **Senest 10. oktober 2016.**